Lḥaǧ Pititi: “ Ula d keččini tura qrib ad taliḍ ɣer waggur. Affag-agi i tettafgeḍ akk akkagi... tura ḥaca keččini i yessnen, ḥaca keččini i ifehmen, tewweḍ-d lefhama ɣer ɣur-k dɣa teḥbes din. Ih!... Ipi nekkini ak... Ur nessin ara...” Ṭunṭu Akli: “ Awwah, a Ɛemmi Lḥaǧ ad nehḍer ad nettemsefham, ur k-nniɣ ara ḥaca nekk i yessnen. Ma belḥara ssneɣ ad ferqeɣ gar tidet akked lekdeb. Asmi ruḥen ɣer Ccix Muḥend U Lḥusin bɣan ad as-sqizzben ... nnan-as : “ lawliya anda ttilin, ha-t-n deg udrar ɛussen tiṭ i d- inudan tamurt s uḍar ur t-idɛfisen ta...ta...ta...ta...ta... Netta inna-asen : “ lawliya anda ttili, ha-t-n deg yixxamennsen imjuhad ɣef leɛyal wikad ittaǧwen nefqen tanɛṛiṭ, ddeɛwa n lxir, a at leqlub leqqaqen ad teẓreḍ d iḥbibin n Ṛebbi!.” Mačči ṣsuḥaba n ṣmaṭa akked Si Mussa i d iḥbiben n Ṛebbi, wigad ittafsen lɣaci tarbaɛt n Si Pertuf ikumpanyi, ad teblufim dagi fell-aɣ!...”